Lillian Gish

**Lillian Diana Gish** (født 14. oktober 1893 i Springfield i Ohio, død 27. februar 1993 i New York City i New York) var en amerikansk skuespiller på TV, teater og i film. Hun spilte både i stumfilmer og senere i lydfilmer da disse kom. Hennes karriere som filmskuespiller strakk seg over 75 år, fra 1912 til 1987. 

Gish ble tildelt en æres-Oscar i 1971 og har en stjerne på Hollywood Walk of Fame. I 1999 ble hun kåret til tidenes 17. største kvinnelige filmlegende av Det amerikanske filminstituttet.

## Filmkarriere
Gish hadde sin filmdebut i kortfilmen *[[An Unseen Enemy]]* (1912). Etter å ha spilt i over 25 kortfilmer i løpet av sine to første år som filmskuespiller, ble Gish etter hvert kjent som «The First Lady of the Silent Screen». Hun var særlig knyttet til filmer som ble regissert av D. W. Griffith. Gish spilte en ledende rolle i Griffiths banebrytende film *[[En nasjons fødsel]]* (1915). Hun spilte flere overdådige produksjoner, ofte av litterære verker som for eksempel *[[Den røde Bokstav (film)|Den røde bokstav]]* (1926). 

Gish ble nominert til en Oscar for beste kvinnelige birolle for sine prestasjoner i westernfilmen *[[Duell i solen]]* (1946). Hun dukket opp i mange flere filmer fra tid til annen resten av livet. Særlig kjent er hun fra thrilleren *[[Jegeren i mørket]]* (1955), der hun spilte rollen som en landlig skytsengel. I denne filmen spilte hun mot Robert Mitchum, som hadde rollen som en morderisk predikant. 

Gish hadde en lang rekke TV-opptredener fra tidlig på 1950-tallet til slutten av 1980. Hennes mest kritikerroste TV-arbeid var hovedrollen i den opprinnelige produksjonen av *[[The Trip to Bountiful (skuespill)|The Trip to Bountiful]]* i 1953. Gish spilte keiserinne Maria Feodorovna i den kortvarige Broadway-musikalen *[[Anya (musikal)|Anya]]* i 1965. Hennes siste rolle var i filmen *[[Sensommerdager (1987)|Sensommerdager]]* i 1987, i en alder av 93 år.

Gish ble tildelt en stjerne på Hollywood Walk of Fame ved 1720 Vine Street. Hun ble også tildelt en æres-Oscar i 1971 og  mottok en AFI Life Achievement Award for sine skuespillerprestasjoner i 1984. I 1999 ble Gish kåret til tidenes 17. største kvinnelige filmlegende av Det amerikanske filminstituttet.

## Privatliv
Gish var hadde et kort forhold med filmprodusenten Charles Duell og dramakritikeren og redaktør George Jean Nathan. Gish sin tilknytning til Charles Duell utviklet seg senere til en skandale som slo ut i tabloidavisene på 1920-tallet, etter at han saksøkte henne og gjorde flere intime detaljer fra deres forhold offentlig kjent. Gish døde mens hun sov, av naturlige årsaker, natt til 27. februar 1993, i en alder av 99 år. Hun er gravlagt i Saint Bartholomew's Episcopal Church i New York City. Hennes eiendommer ble verdsatt til flere millioner dollar og ble gitt som arv til hennes guddatter Helen Hayes som også arbeidet som skuespiller. Hayes døde en måned etter gudmorens dødsfall.

## Filmografi (utvalg)
* 1912 – *[[An Unseen Enemy]]*
* 1913 – *[[A Modest Hero]]*
* 1913 – *[[A Woman in the Ultimate]]*
* 1914 – *[[Judith og Holofernes]]*
* 1914 – *[[The Angel of Contention]]'
* [[Filmåret 1914|1914]] – *The Tear That Burned'
* 1914 – *[[The Hunchback]]*
* 1914 – *[[Lord Chumley]]*
* 1914 – *[[The Quicksands]]*
* 1915 – *[[En nasjons fødsel]]*
* 1915 – *[[Skriket fra øen]] (Enoch Arden)*
* 1915 – *[[Generalens søn]] (Captain Macklin)*
* 1916 – *[[The House Built Upon Sand]]*
* 1916 – *[[I sjørøverens vold]] (Daphne and the Pirate)*
* 1916 – *[[Solgt!]] (Sold for Marriage)*
* 1916 – *[[Intoleranse (film)|Intoleranse]] (Intolerance)*
* 1916 – *[[To rakkerunger]] (The Children Pay)*
* 1916 – *[[To verdener (1916)|To verdener]] (Diane of the Follies)*
* 1918 – *[[Verdens hjerter]] (Hearts of the World)*
* 1918 – *[[Den store kjærlighet]] (The Great Love)*
* 1918 – *[[Det største i livet]] (The Greatest Thing in Life)*
* 1918 – *[[Broken Blossoms – Brudte liljer|Broken Blossoms]]*
* 1919 – *[[True Heart Susie]]*
* 1919 – *[[Skyggenes hus]] (The Greatest Question)*
* 1920 – *[[Gjennem stormen]]*
* 1921 – *[[De to foreldreløse]] (Orphans of the Storm)*
* 1923 – *[[Den hvite nonne]] (The White Sister)*
* 1926 – *[[La bohème (1926)|La bohème]]*
* 1926 – *[[Den røde Bokstav (film)|Den røde Bokstav]] (The Scarlet Letter)*
* 1927 – *[[Fienden]] (The Enemy)*
* 1928 – *[[Vinden]] (The Wind)*
* 1930 – *[[En romantisk natt]] (One Romantic Night)*
* 1946 – *[[Duell i solen]]*
* 1955 – *[[Jegeren i mørket]]*
* 1960 – *[[Vinden fra slettene]]*
* 1967 – *[[Pistolen som forsvant]]*
* 1967 – *[[Den onde øya]]*
* 1978 – *[[Å, for et bryllup]]*
* 1987 – *[[Sensommerdager (1987)|Sensommerdager]]*

## Referanser


## Eksterne lenker
* 
*